Publication: Magyar Közlöny
Issue: MK-2000-76 (Year: 2000, Number: 76)
Era: 1990-2004
Section: területrendezésről szóló 1996. évi XXI. törvény 10. §
Paragraph Index: 191

4. § Az R. 6. §-ának (2) és (6) bekezdése helyébe a következő rendelkezés lép: „(2) A Bíráló Bizottság 16 főből áll. A Bizottság elnökét és tagjait a miniszter nevezi ki az érintett tárcák és szakmai, társadalmi szervezetek vezetőinek javaslatai alapján. A Bíráló Bizottságban az érintetteket a következő szervezetek egy-egy szakértője képviseli: — Belügyminisztérium; — Földművelésügyi és Vidékfejlesztési Minisztérium; — Gazdasági Minisztérium; — Környezetvédelmi Minisztérium; — Közlekedési, Hírközlési és Vízügyi Minisztérium; — Külügyminisztérium; — Oktatási Minisztérium; — Pénzügyminisztérium; — Joint Venture Szövetség; — Magyar Agrárkamara; — Magyar Befektetési és Kereskedelemfejlesztési Kht.; — Magyar Innovációs Szövetség; — Magyar Kereskedelmi és Iparkamara; — Magyar Vállalkozásfejlesztési Alapítvány; — Munkaadók és Gyáriparosok Országos Szövetsége; — Regionális Fejlesztési Holding Rt.” „(6) A Bíráló Bizottság értékeli az „Ipari Park” cím viselőjének 5. § (2) bekezdése szerinti bejelentései, éves beszámolója és működése alapján a Minisztérium képviselője által készített és előterjesztett beszámolókat, javaslatot tehet az „Ipari Park” cím megvonására.”

Source: https://magyarkozlony.hu/hivatalos-lapok/f6b3e0692e72240a5611df7a96e8e4a2624aeddb/dokumentumok/e8018d8f267c273beb7981b2cf88af0511256903/letoltes